
                    RAPORT DE SPECIALITATE

    Subsemnata Baltac Maria, pentru şef serviciu buget finanţe contabilitate personal salarizare, impozite si taxe, am analizat „Proiectul de hotărâre privind aprobarea nivelurilor impozitelor şi taxelor locale pentru anul 2023” și am constatat următoarele:
    Proiectul a fost întocmit conform prevederilor legale:

- Ordonanţa de Urgenţă nr.57/2019 – privind Codul administrativ

- Legea nr.227/2015- privind Codul fiscal

- Hotărârea Guvernului nr.1/2016 – pentru aprobarea Normelor Metodologice de aplicare a Legii nr.227/2015 privind Codul Fiscal

    Impozitele şi taxele locale pentru anul 2023 prevazute în anexa 1 au fost indexate în modul următor:

- 5,1% rata inflaţiei cu respectarea prevederilor art.491 alin(1) din Legea nr.227/2015 care stabileşte că orice impozit sau taxa locală, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale  si Administraţiei Publice.

- 7,2 % cote adiţionale stabilite cu respectarea prevederilor art.489 alin.(1) si alin.(3) din Legea nr.227/2015 care prevăd ca autoritatea deliberativă a administraţiei publice locale, la propunerea autorităţii executive poate stabili cote adiţionale la impozitele şi taxele locale, în funcţie de criterii economice sociale, geografice, urbanistice precum şi de necesităţile bugetare, cote adiţionale care nu pot fi mai mari de 50% faţă de nivelurile maxime stabilite de lege;

    Pentru anul 2023 impozitul pe mijloacele de transport prevăzut la art.470 alin (5) şi alin (6) din Codul fiscal a fost calculat prin indexarea în funcţie de rata de schimb a monedei euro în vigoare în prima zi lucratoare a lunii octombrie şi publicată în Jurnalul Uniunii Europene şi de nivelurile minime prevăzute în Directiva 1999/62CE de aplicare la vehiculele grele de marfă pentru utilizarea anumitor infrastructuri comunicate pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.

    Având în vedere că pană în prezent nu au fost aprobate nivelurile impozitelor și taxelor locale pentru anul 2023 menţionăm şi art.491 alin.(3) din Codul Fiscal care prevede că dacă Hotărârea de Consiliu Local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor art.491 alin (1).

    Respectând prevederile legale în vigoare, consider că proiectul de hotărâre mai sus menţionat poate fi supus dezbaterii şi aprobarii Consiliului Local.   


Pentru ȘEF SERVICIU,

    BALTAC MARIA


